text: Skole-elever bygger fremtidens grønne by
  12 maj 2011 kl. 09.14
  Tre skole-klasser konkurrerer i dag i Danfoss Universe om det mest fremsynede og gennemtænkte bud på fremtidens grønne by.
  Over 50 klasser landet over har i det seneste års tid været med til at udvikle fremtidens grønne by med undervisningsforløbet Future City. Tre skoleklasser er nu nået frem til finalen, der i år afholdes hos Danfoss Universe i på Als. 
  De tre skoleklasser, der skal dyste i finalen, er i år alle tre fra Syd- og Sønderjylland:
  ? ?Green Future? fra Ahlmann-Skolen i Sønderborg
  ? ?Sun & Rain? fra Gredstedbro Skole
  ? ?Green Innovation? fra Ahlmann-Skolen i Sønderborg.
  Et dommerpanel præmierer det mest fremsynede og gennemtænkte bud på fremtidens grønne by. Førstepræmien er 20.000 kr. til klassekassen.
  Future City er et interaktivt undervisningsforløb, hvor elever agerer rådgivende ingeniører og omskaber en by, der efterhånden er ved at gå til i forurening, dårlig infrastruktur og tung industri, til et bæredygtigt fremtidssamfund.
  